PREDVODEĆI misu na blagdan Gospe od Zdravlja, 21. studenoga, u svetištu Majke Božje Remetske, zagrebački nadbiskup kardinal Josip Bozanić dotaknuo se i štrajka u osnovnim i srednjim školama, javlja agencija IKA.

Pozvao je na molitvu za djecu i mlade, posebice ovih dana i tjedana jer, kako je rekao, „oni su najveća i prevelika žrtva štrajka prosvjetnih djelatnika koji je u tijeku“.

Podsjetimo, štrajk prosvjetara traje već gotovo mjesec dana. Ranije je štrajk bio cirkularan, što znači da su se izmjenjivale škole koje štrajkaju. No, od utorka je frontalni štrajk, odnosno u njemu sudjeluju sve škole na području Hrvatske.

Tekst se nastavlja ispod oglasa

Štrajku se još uvijek ne vidi kraj, a za ponedjeljak je najavljen veliki prosvjed.